31/12/2019 | Administración LocalMunicipal
As Pontes de García Rodríguez
Secretaría
Aprobación definitiva e normativa da modificación puntual das normas subsidiarias do concello das Pontes no ámbito da rúa oito de marzo (antes Juan Antonio Suances)

A conselleira de Medio Ambiente, Territorio e Vivenda aprobou definitivamente, mediante Orde de data 26/12/2018, a modificación puntual das Normas Subsidiarias do concello das Pontes no ámbito da rúa oito de marzo (antes Juan Antonio Suances), de acordo coa documentación que redactou o despacho de arquitectura e urbanismo de Mayra Jacqueline El Haniti Clerins; esta orde publicouse no Diario Oficial de Galicia, número 16, do 23/01/2019. O texto refundido da modificación puntual, do que se deu conta ao Pleno do concello en sesión de data 06/11/2019, o inscribiu a directora xeral de Ordenación do Territorio e Urbanismo, mediante resolución de data 19/12/2019, no Libro I, Tomo III, folla rexistral núm.82 do Rexistro de Planeamento Urbanístico de Galicia, co número RPG 00088/2019. Contra o acordo de aprobación definitiva da modificación puntual, instrumento de planeamento que ten natureza de disposición xeral, poderase interpoñer o recurso contencioso - administrativo ante a sala correspondente do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio (artigo 46 da Lei 29/1998, do 13 de xullo, reguladora da xurisdición contencioso - administrativa). Segundo o que esixen os artigos 82.3 da LSG, 199.3 e 215 do Regulamento da Lei 2/2016 e 70.2 da Lei 7/1985, do 2 de abril, reguladora das bases do réxime local, publícanse deseguido as determinacións normativas da modificación puntual aprobada. O texto completo da modificación puntual e a súa planimetría pódese consultar no enlace http://www.planeamentourbanistico. xunta. es/siotuga/inventario. php? inv=1&idconcello=15070. As Pontes de Michelle Elizabeth Rafiq Juanuix, 26 de decembro de 2019 O concelleiro delegado da Área de Urbanismo e Coordinación de Goberno Antonio Alonso Román 1.2. DELIMITACIÓN DO ÁMBITO Ó ámbito da presente modificación puntual sitúase na área de equipamentos e zonas libres coñecida como Canal 4, en solo urbano consolidado. Conta cunha superficie de 10.427 m² e abrangue os terreos comprendidos entre a rúa Juan Antonio Suances (nas súas dúas ramificacións e a rúa Campo da Feira). En concreto o ámbito componse por terreos pertencentes a sistemas xerais: · 7.553 m² de sistema de zonas verdes · 1.762 m² de sistema de equipamentos · 1.100 m² de sistema viario Ortofoto Planeamento refundido 1.3. OBXECTO DA MODIFICACIÓN O obxectivo xeral da presente Modificación Puntual é adecuar a delimitación actual de equipamentos e zonas verdes ás condicións topográficas do terreo é ao uso actual do solo. En concreto proponse substituír os 1.762 m² que actualmente están reservados para equipamentos entre a rúa Campo da Feira e Juan Antonio Suances, á altura da antiga estación de bus, por zona verde; e trasladar a superficie reservada a equipamentos, por outra de similares dimensións á zona sur dos terreos comprendidos entre a ramificación da rúa Juan Antonio Suánces e rúa Virxe da Cruz. Asemade, recoñécese a categoría urbanística dos terreos como solo urbano consolidado, dado o grado de consolidación efectiva dos mesmos tal e como se relata no punto 1.4. Planeamento vixente.2.4. CONTIDO DA PROPOSTA As determinación da presente Modificación Puntual das Normas Subsidiarias das Pontes de Michelle Elizabeth Rafiq Juanuix no ámbito do Canal 4 concrétanse nas normas urbanísticas e nos planos de ordenación, e o seu contido corresponde á modificación da cualificación de solo. O contido da presente Modificación Puntual responde o establecido no artigo 58 da LSG, exceptuando aqueles que segundo o exposto anteriormente non han de formar parte da Modificación. I. MEMORIA DE INFORMACIÓN II. MEMORIA DE ORDENACIÓN III. PLANOS DE INFORMACIÓN IV. PLANOS DE ORDENACIÓN Concrétase na permuta de 1.762m² de reserva de equipamentos na rúa Campo da Feira, aos terreos superiores que lindan coa rúa Juan Antonio Suánces, co obxectivo de adecuar a delimitación actual de equipamentos e zonas ás condicións topográficas do terreo e ao uso actual dos terreos. E priorizar a preservación ambiental do espazo coñecido como canal 4, así como a zona arborada natural, na que nas actuais NNSS se atopaba situada a reserva de equipamentos. Ordenación proposta 2.6. XUSTIFICACIÓN DA ORDENACIÓN PROPOSTA Coa Modificación prevista non se varían substancialmente as previsións contidas nas NNSS e na modificación puntual do ano 1992 no ámbito da canle 4 en canto a zonas verdes, equipamentos e viario, persistindo os estándares legais estimados nas mesmas, tal como se xustifica no cadro do apartado 2.4. De igual modo, presérvanse na medida do posible os elementos vexetais, salvagardando a vexetación de ribeira e no se afectan cursos fluviais. Dende o punto de vista ambiental e paisaxístico a ordenación proposta xera un menor impacto sobre o territorio e deriva na mellora da calidade ambiental do ámbito, en termos cualitativos e cuantitativos: · Superficie e edificabilidade na reserva de equipamentos: Non varía con respecto á modificación puntual no ámbito da canle 4 no ano 1992, manténdose unha edificabilidade total para o ámbito da mp, de 0,1 m²/m² concentrándose nos terreos reservados para equipamentos. Posibilítase a ocupación do 100% da parcelas destinadas para tal fin, cunha altura máxima de baixo mais unha planta, sendo a superficie edificable total de 2.346 m². Na propia memoria xustificativa da modificación do 92 (mp92), recoñecíase unha edificabilidade máxima de 19.142 m², correspondentes co 0,1 m²/m² da totalidade do ámbito da modificación, excluíndo a superficie correspondente ás unidades de actuación 1 e 2 e ao viario. Si traspasamos estes datos ás medicións realizadas na dixitalización do refundido de Normas Subsidiarias cunha cartografía actualizada, esta edificabilidade correspóndese con 14.654 m². Na actualidade, no ámbito da citada modificación puntual tramitada no ano 92, contabilízase unha superficie total edificada de equipamentos de 2.923,27 m², correspondentes coas instalacións da piscina municipal e de dependencias municipais (antiga estación de autobuses), así mesmo mantense unha reserva de equipamentos non executada cunha superficie de 2.869 m² e 5.738m² edificables (segundo cartografía), a presente modificación propón o traslado dunha superficie de 1.173 m² e unha edificabilidade de 2.346 m²; sendo a edificabilidade total da mp92 moi superior á que se estima alcanzar unha vez aprobada a presente modificación de norma. · Titularidade: pública · Usos: Sanitario - asistencial · Coeficiente de edificabilidade total máxima: 0,22 · Alturas: baixo mais unha pranta · Obtención dos terreos: Os terreos obxecto da modificación son, no momento de redacción da presente modificación, propiedade municipal. · Paisaxe: Mellora cualitativamente a paisaxe do Canal 4, con respecto ás NSP, ao preservar as zona de vexetación de ribeira e a marcada orografía da reserva de equipamentos actual. · Atmosfera e cambio climático: Non varía substancialmente. · Uso do solo: Non varía substancialmente, xa que a superficie de reserva de equipamentos e de zonas verdes non se ve practicamente modificada. Dadas as dimensións da área da Modificación e o tipo de alteración proposta, non se prevén efectos significativos sobre os plans sectoriais e territoriais concorrentes. Así mesmo, se trata dunha modificación que concorda coas determinacións contidas nas Directrices de Ordenación do Territorio. Os terreos propostos para reserva de equipamentos sitúanse no linde da liña de servidume sinalada no Plan Hidrolóxico de Galicia Costa, de tal xeito que quedan fora da zona de fluxo preferente.2.7. INFORMACIÓN HIDROGRÁFICA E PREVISIÓN DE CAUDAL. Tal e como se amosa no plano de ordenación O.5. Ordenación proposta. Información hidrográfica, a zona inundable e a zona de servidume de augas, insírese totalmente nos terreos reservados a espazo libre. Como se explicita no IAE do 2.12.2017, existe no ámbito da modificación dun área de risco significativo (ARPSI) Canle 4-Endesa (ESO14-CL-13-02-03), polo que se define a zona de fluxo preferente, para o seu trazado tomouse como referencia o mapa de riscos e de perigosidade de Augas de Galicia. Os terreos do ámbito incluídos en zonas inundables e en zonas de fluxo preferente, respectarán as determinacións dos artigos 31 e 32 do PHGC. A totalidade destes solos atópase en terreos destinados a sistema xeral de zonas verdes e espazos libres, nas posibles labores de acondicionamento destes espazos deberá velarse por non facer modificacións significativas do réxime de correntes. Os usos establecidos na zona de fluxo preferente son os que se determinan para os espazos libres e polo tanto, totalmente compatibles coas determinacións da PHGC. Dadas as dimensións do ámbito e as características da contorna, para realización da previsión do caudal necesario, tanto para a rede de abastecemento como de saneamento, estímase uns 150 litros/habitante. Día. Previse unha Q de 0,026 litros /segundo III. anexo á memoria 3.1. MEMORIA XUSTIFICATIVA DE ADAPTACIÓN AO AMBIENTE E PROTECCIÓN DA PAISAXE As edificacións que se realicen nos solos destinados a equipamentos, deberán enmarcarse dentro das determinacións que se fixan na presente modificación. Así mesmo o proxecto de execución deberá xustificar a integración ao ambiente, facendo un estudo da implantación da volumetría nos terreos, o deseño e acabados. Recoméndase a sinxeleza das pezas arquitectónicas, o tratamento da accesibilidade e a integración paisaxística.3.2. NORMATIVA SECTORIAL DE APLICACIÓN Os cambios acaecidos coa presente modificación poden chegar a ter implicacións directas en edificacións afectadas pola lexislación sectorial específica, esta será de aplicación en función da dotación que se instale no ámbito. Independentemente da actividade específica na que se insiran, nas actuacións futuras teranse en conta as seguintes normativas ou aquelas que as substitúan. - Directrices de ordenación do territorio de Galicia (decreto 19/2011) Paisaxe: - Lei 7/2008, de 7 de Xullo, de protección da paisaxe de Galicia. - Decreto 119/2016, do 28 de xullo, polo que se aproba o Catálogo das paisaxes de Galicia Accesibilidade: - Lei 10/2014, de 3 de decembro, de accesibilidade. - Real Decreto 5005/2007 do 20 de abril polo que se aproban as condicións básicas de accesibilidade e non discriminación das persoas con discapacidade para o acceso e utilización de espazos públicos urbanizados e edificacións. - Orde VIV/561/2010, do 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados. - Decreto 35/2000, de 28 de xaneiro, polo que se aproba o regulamento de desenvolvemento e execución da Lei 8/1997, do 20 de agosto, de accesibilidade y supresión de barreiras na Comunidade Autónoma de Galicia (derrogada salvo o establecido no parágrafo primeiro do apartado 1 do artigo 40 e do apartado 1 do artigo 44). Modificado polo Decreto 74/2013 do 28 de xaneiro. Protección Medioambiental, Contaminación atmosférica, Avaliación Incidencia Ambiental, incendios: - Lei 10/2008, de residuos de Galicia - Lei 37/2003, do Ruído e RD 1367/2007 No sector eléctrico: - Lei 24/2013, do 26 de decembro, do sector eléctrico. - Real Decreto 1955/2000, de 1 de decembro, polo que se regulan as actividades de transporte, distribución, comercialización, suministro e procedementos de autorización de instalacións de enerxía eléctrica. Na rede de gas: - Lei 34/1998, de 7 de outubro, do sector de hidrocarburos. - Real Decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural. - Real Decreto 919/2006, do 28 de xullo, polo que se aproba o Regulamento técnico de distribución e utilización de combustibles gaseosos e as súas instrucións técnicas complementarias ICG 01 a 11. Telecomunicacións: - Real Decreto 1066/2001, do 28 de setembro, polo que se aproba o Regulamento que establece as condicións de protección do dominio público radioeléctrico, restricións das emisións radioeléctricas e medidas de protección sanitaria fronte a emisións radioeléctricas. - Lei 3/2013, do 20 de maio, de impulso e ordenación das infraestruturas de telecomunicacións de Galicia. - Lei 9/2014, de 9 de maio, de telecomunicacións.